Source: https://www.slov-lex.sk/pravne-predpisy/SK/ZZ/1996/221/vyhlasene_znenie.html
Timestamp: 2020-08-11 16:07:11+00:00
Document Index: 14379324

Matched Legal Cases: ['§ 4', '§ 3', '§ 4', '§ 11', '§ 12', 'Čl. 3', 'Čl. 64', '§ 1', 'Čl. 64', '§ 11', '§ 52', 'Čl. 64', 'čl. 71', '§ 5', '§ 76', '§ 3', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15']

221/1996 Z.z. - Zákon Národnej rady Slovenskej repu... - SLOV-LEX
221/1996 Z.z./
221/1996 Z. z.
z 3. júla 1996
o územnom a správnom usporiadaní Slovenskej republiky
Územie Slovenskej republiky je jednotné a nedeliteľné.1) Na výkon správy sa vytvárajú územné celky a správne celky.
Samosprávnymi územnými celkami Slovenskej republiky sú obce2) a vyššie územné celky.3)
Územný obvod vyššieho územného celku je zhodný len s územným obvodom kraja; postavenie, pôsobnosť a orgány samosprávy vyššieho územného celku ustanoví osobitný zákon.
Vojenský obvod zriadený podľa osobitného zákona4) nie je súčasťou obce ani vyššieho územného celku.
Obec zriaďuje, zrušuje alebo rozdeľuje alebo obce zlučuje vláda Slovenskej republiky (ďalej len „vláda“) nariadením vlády.
Rozhodnúť podľa odseku 1 možno iba so súhlasom obce5) a na základe stanoviska krajského úradu.
Rozhodnúť o inej zmene územia obce, ako sa uvádza v odseku 1, patrí krajskému úradu, ak osobitný zákon neustanovuje inak.6)
Rozhodnúť podľa odseku 3 možno iba so súhlasom obce.
Každá obec a jej časť má svoj názov. Názov obce a jej časti sa určuje v štátnom jazyku.7) Označovanie obce v inom jazyku upravuje osobitný zákon.8) Názov obce sa nesmie nahradiť označením obce.
Názov obce určuje alebo mení vláda nariadením vlády. Rozhodnúť o zmene názvu obce možno iba so súhlasom obce. Názvy častí obcí určuje a mení Ministerstvo vnútra Slovenskej republiky (ďalej len „ministerstvo“) na návrh obce.
Názvy nových obcí a ich častí sa určujú spravidla podľa miestnych názvov, pomenovaní významnejších prírodných útvarov, javov alebo historických udalostí súvisiacich s územím obce alebo po nežijúcich významných osobnostiach.
Obec, ktorá vznikne zlúčením obcí, má spravidla názov jednej zo zlučovaných obcí. Výnimočne možno určiť aj zložený názov obce, ak jeho používanie nebude ťažkopádne.
Obec, ktorá vznikne rozdelením obce, má spravidla názov, ktorý mala ako časť obce. Ak nová obec nevznikla z bývalej časti obce, určí sa jej názov podľa odseku 1.
Neprípustné sú názvy obcí, ktoré sú dlhé, duplicitné, urážajúce mravnosť, náboženské alebo národnostné cítenie, jazykovo nesprávne7) a nepriliehavé vzhľadom na historický vývin územia.
Ak sa má určiť alebo zmeniť názov obce alebo jej časti v súvislosti so zmenou jej územia, treba obe zmeny vykonať s rovnakou účinnosťou.
Názvy obcí a ich častí (§ 4 a 5) sú záväzné na vyhotovenie a použitie informačných zariadení a dopravných značiek, na označovanie sídiel štátnych orgánov, orgánov územnej samosprávy a sídiel iných právnických osôb a miest pobytu fyzických osôb, na označovanie železničných staníc, letísk a prístavov, na zostavovanie cestovných poriadkov, štatistických prehľadov, telekomunikačných lexikónov, kartografických diel, na používanie v tlači a iných prostriedkoch masovej komunikácie a v úradnej činnosti štátnych orgánov a územnej samosprávy.
Správnymi celkami Slovenskej republiky sú kraje a okresy. Kraje sa členia na okresy. Územný obvod kraja a územný obvod okresu sú územnými obvodmi na výkon pôsobnosti orgánov štátu, ak osobitný zákon neustanovuje inak.
Správnymi celkami sú obce a vojenské obvody,4) ak podľa osobitných zákonov vykonávajú štátnu správu.9)
Mesto, podľa ktorého je kraj pomenovaný, je sídlom orgánov štátu, ktoré pôsobia v územnom obvode kraja, ak osobitný zákon neustanoví inak.
Vláda vydá osvedčenie o určení mesta za sídlo kraja.
V Bratislavskom kraji sa zriaďujú tieto okresy:
okres Bratislava I,
okres Bratislava II,
okres Bratislava III,
okres Bratislava IV,
okres Bratislava V,
okres Malacky,
okres Pezinok,
okres Senec.
V Trnavskom kraji sa zriaďujú tieto okresy:
okres Trnava,
okres Dunajská Streda,
okres Galanta,
okres Hlohovec,
okres Piešťany,
okres Senica,
okres Skalica.
V Trenčianskom kraji sa zriaďujú tieto okresy:
okres Trenčín,
okres Bánovce nad Bebravou,
okres Ilava,
okres Myjava,
okres Nové Mesto nad Váhom,
okres Partizánske,
okres Považská Bystrica,
okres Prievidza,
okres Púchov.
V Nitrianskom kraji sa zriaďujú tieto okresy:
okres Nitra,
okres Komárno,
okres Levice,
okres Nové Zámky,
okres Šaľa,
okres Topoľčany,
okres Zlaté Moravce.
V Žilinskom kraji sa zriaďujú tieto okresy:
okres Dolný Kubín,
okres Námestovo,
okres Tvrdošín.
V Banskobystrickom kraji sa zriaďujú tieto okresy:
okres Banská Štiavnica,
okres Detva,
okres Krupina,
okres Lučenec,
okres Poltár,
okres Revúca,
okres Rimavská Sobota,
okres Veľký Krtíš,
okres Zvolen,
okres Žarnovica,
okres Žiar nad Hronom.
V Prešovskom kraji sa zriaďujú tieto okresy:
okres Prešov,
okres Bardejov,
okres Humenné,
okres Levoča,
okres Medzilaborce,
okres Sabinov,
okres Snina,
okres Stropkov,
okres Svidník,
okres Vranov nad Topľou.
V Košickom kraji sa zriaďujú tieto okresy:
okres Košice I,
okres Košice II,
okres Košice III,
okres Košice IV,
okres Košice-okolie,
okres Gelnica,
okres Michalovce,
okres Rožňava,
okres Sobrance,
okres Spišská Nová Ves,
okres Trebišov.
Mesto, podľa ktorého je okres pomenovaný, je sídlom orgánov štátu, ktoré pôsobia v jeho územnom obvode, ak osobitný zákon neustanovuje inak.
Vláda vydá osvedčenie o určení mesta za sídlo okresu.
Zoznam obcí a vojenských obvodov tvoriacich jednotlivé okresy ustanoví vláda nariadením vlády.
OZNAČOVANIE ULÍC A INÝCH VEREJNÝCH PRIESTRANSTIEV A ČÍSLOVANIE STAVIEB
Ulicou sa rozumie súvislá komunikácia s priľahlými stavbami alebo pozemkami; je označená orientačnými tabuľami s uvedením názvu, prípadne ďalších orientačných údajov vyznačujúcich smer ulice, podchody, priechody a pod.
V obci, v ktorej je viac ulíc a iných verejných priestranstiev, má každá ulica a iné verejné priestranstvo svoj názov.
Názvy ulíc a iných verejných priestranstiev sa určujú podľa vecí, prírodných javov, významných udalostí, miest, po nežijúcich osobách a pod. s prihliadnutím na históriu obce a jej okolia. Neprípustné sú názvy po žijúcich osobách, dlhé, duplicitné, urážajúce mravnosť, náboženské alebo národnostné cítenie, jazykovo nesprávne,7) nepriliehavé vzhľadom na historický vývin obce a jej častí alebo jej okolia.
O určovaní a zmenách názvov ulíc a iných verejných priestranstiev rozhoduje obec po prerokovaní s obyvateľmi obce alebo jej časti a po súhlase okresného úradu.
Označovanie ulíc a iných verejných priestranstiev zabezpečuje obec na vlastné náklady. V každej obci sa používajú orientačné tabule iba jedného vzoru. O spôsobe označovania ulíc a iných verejných priestranstiev rozhoduje obec.
Stavby spojené so zemou pevným základom (ďalej len „stavba“) majú súpisné číslo. Súpisným číslom treba označiť každú samostatnú stavbu, ktorá má vlastný vchod. Ak ide o zoskupené stavby, súpisným číslom treba označiť každú stavbu, ktorá má vlastný vchod.
V pochybnostiach o tom, či ide o stavbu podľa odseku 1, je rozhodujúce stanovisko stavebného úradu.
Na orientáciu na uliciach a iných verejných priestranstvách označených názvami má každá stavba a v nej každý samostatný vchod aj orientačné číslo. Každá ulica a iné verejné priestranstvo označené názvom majú samostatný číselný rad orientačných čísiel.
Spôsob číslovania
O spôsobe číslovania stavieb súpisnými a orientačnými číslami a o vzore tabuliek rozhoduje obec. Obec vedie evidenciu jednotlivých druhov číslovania a sústavne ju udržiava v súlade so skutočným stavom. O určení alebo zrušení čísla obec bezodkladne upovedomí príslušný katastrálny úrad.10)
Stavba musí byť označená súpisným a orientačným číslom do jedného mesiaca od jej kolaudácie.11)
Tabuľky so súpisným číslom obstaráva obec na vlastné náklady; ich pripevnenie a údržbu zabezpečuje vlastník stavby. Tabuľku s orientačným číslom obstaráva vlastník stavby na vlastné náklady; zabezpečuje aj jej pripevnenie a údržbu.
Ministerstvo vnútra ustanoví po dohode s Úradom geodézie, kartografie a katastra Slovenskej republiky všeobecne záväzným právnym predpisom podrobnosti o číslovaní stavieb a označovaní ulíc a iných verejných priestranstiev.
Odo dňa vyhlásenia referenda alebo volieb do Národnej rady Slovenskej republiky alebo do orgánov samosprávy obcí alebo hlasovania obyvateľov obce nemožno až do vykonania referenda, volieb alebo hlasovania rozhodnúť o územnej zmene (§ 3 ods. 1 a 2), určiť alebo zmeniť názov obce alebo jej časti (§ 4 ods. 2), určiť názov ulice alebo iného verejného priestranstva (§ 11 ods. 3), ani rozhodnúť o zmene číslovania stavieb (§ 12 ods. 1).
Na rozhodovanie podľa tohto zákona sa nevzťahujú všeobecné predpisy o správnom konaní.12)
Zrušuje sa zákon Slovenskej národnej rady č. 517/1990 Zb. o územnom a správnom členení Slovenskej republiky v znení zákona Slovenskej národnej rady č. 295/1992 Zb.
Čl. 3 ods. 1 Ústavy Slovenskej republiky.
Čl. 64 ods. 2 Ústavy Slovenskej republiky.§ 1 zákona Slovenskej národnej rady č. 369/1990 Zb. o obecnom zriadení.
Čl. 64 ods. 3 Ústavy Slovenskej republiky.
§ 11a ods. 1 písm. a) zákona Slovenskej národnej rady č. 369/1990 Zb. v znení neskorších predpisov.
§ 52 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon).
Čl. 64 ods. 2 a čl. 71 Ústavy Slovenskej republiky.§ 5 ods. 1 zákona Slovenskej národnej rady č. 369/1990 Zb.
§ 76 a nasl. zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
PRVÁ ČASŤ ÚZEMNÉ USPORIADANIE
§ 3 Územné zmeny
DRUHÁ ČASŤ SPRÁVNE USPORIADANIE
§ 7 Základné ustanovenia
§ 8 Kraje
§ 9 Okresy
§ 10 Zoznam obcí
TRETIA ČASŤ OZNAČOVANIE ULÍC A INÝCH VEREJNÝCH PRIESTRANSTIEV A ČÍSLOVANIE STAVIEB
§ 11 Označovanie ulíc a iných verejných priestranstiev
§ 12 Súpisné čísla
§ 13 Orientačné čísla
§ 14 Spôsob číslovania
§ 15 Splnomocňovacie ustanovenie
258/1996 Z. z. Nariadenie vlády Slovenskej republiky, ktorým sa vydáva Zoznam obcí a vojenských obvodov tvoriacich jednotlivé okresy
71/1998 Z. z. Nariadenie vlády Slovenskej republiky o rozdelení niektorých obcí, o zmene názvu obce Maršová a o zmene a doplnení nariadenia vlády Slovenskej republiky č. 258/1996 Z. z., ktorým sa vydáva Zoznam obcí a vojenských obvodov tvoriacich jednotlivé okresy v znení nariadenia vlády Slovenskej republiky č. 180/1997 Z. z.
403/1998 Z. z. Nariadenie vlády Slovenskej republiky o zmene názvu obce Starý Smokovec a o zmene nariadenia vlády Slovenskej republiky č. 258/1996 Z. z., ktorým sa vydáva Zoznam obcí a vojenských obvodov tvoriacich jednotlivé okresy v znení neskorších predpisov
Číslo: 221/1996 Z. z.
Názov: Zákon Národnej rady Slovenskej republiky o územnom a správnom usporiadaní Slovenskej republiky
Dátum schválenia: 03.07.1996
2. 24.07.1996 - 30.12.1999
3. 31.12.1999 - 31.12.2001 389/1999 Z. z.
4. 01.01.2002 - 453/2001 Z. z.